KVÍZ: Rád sa bojíš a hral si každú hororovú hru? Zaspomínaj si na hrôzostrašné tituly v halloweenskom kvíze
Dlhé jesenné večery priamo lákajú k tomu, aby sme ich strávili v teple našich izieb, ideálne však pred televízorom alebo monitorom. Ak sa rád bojíš, máš rad pocit neistoty, no nevieš sa rozhodnúť, s ktorým titulom stráviť dnešnú noc, môžeš sa inšpirovať našim článkom, v ktorom prinášame zoznam toho najlepšieho, čo herná hororová scéna ponúka.
Ak sa ale považuješ za skutočného znalca a myslíš, že máš v malíčku všetky známe strach naháňajúce herné série, môžeš si svoje vedomosti otestovať v našom kvíze, ktorý je tentokrát zameraný práve na oblasť hororu.
Ako sa volá korporácia, ktorá stojí za vypustením smrtiaceho vírusu v tituloch Resident Evil?
Za tvorbou smrtiaceho vírusu v hernej sérii Resident Evil stojí od začiatku farmaceutická spoločnosť Umbrella. Po nehode, ktorá sa stala v podzemnom laboratóriu, nad ktorým bola umiestnená obrovská vila plná nástrah, sa vírus rozšíril do blízkeho mesta Raccoon City. Proti aktivitám tejto korporácie bola neskôr vytvorená anti-bio teroristická skupina známa ako Anti-B.O.W. Agency.
Jednou z najzaujímavejších postáv vo svete Silent Hill je Pyramid Head. V ktorej známej série časti sa objavil prvý krát?
Svoju premiéru si Pyramid Head odbil v druhej časti Silent Hill, kde plnil funkciu kata trestajúceho hlavného hrdinu za hriechy z jeho minulosti. Jeho úlohou je poukázať na nesprávnosť konania postáv, ktoré poslúchli volanie a navštívili toto tajomné mesto. Neskôr sa objavil aj na striebornom plátne vo filmovom spracovaní, ktoré sa skutočne podarilo.
Kto stojí za vytvorením jedného z najobávanejších predátorov všetkých čias, u nás známym ako Votrelec?
H. R. Giger, veľmi skromný, tichý a utiahnutý zakladateľ biomechanického surrealizmu, bol v 80. rokoch oslovený Ridleym Scottom, aby vytvoril ultimátny a neporaziteľný organizmus pre pripravovaný hororový film Votrelec. Umelcovi sa idea o uväznení posádky vo vesmírnej lodi spolu s neznámym a veľmi nebezpečným tvorom zapáčila a súhlasil. Výsledkom je jedno z najimpozantnejších stvorení, aké sme kedy na obrazovkách mohli sledovať.
Ako sa volá hlavný protagonista hernej série Alone in the Dark?
Aj napriek tomu, že jeho výzor sa v priebehu času zmenil, bol hlavným hrdinom série Alone in the Dark Edward Carnby. Vo štvrtej časti s podtitulom The New Nightmare, sa k nemu síce pridala šarmantná etnologička Aline Cedrac, ale inak je hviezdou série jednoznačne Edward. Jeho obľúbenými spoločníkmi na cestách sú baterka a trojhlavňová brokovnica.
Aká je slabina nepriateľov, ktorí stoja proti Alanovi Wakeovi v rovnomennom titule?
Alanovým nepriateľom nerobí dobre, keď na nich namieri svoju baterku alebo ich vystaví žiareniu práve hodenej svetlice. Sú totiž posadnutí a ovládaní Temnotou. Tá sa ale neobmedzuje len na živé bytosti. Táto nadprirodzená entita totiž využíva vo svoj prospech všetko, vrátane ťažkej techniky. Doteraz nám behá mráz po chrbte, keď si spomenieme na súboj proti obrovskému buldozéru.
Do akého prostredia je zasadený atmosférický titul SOMA?
Hlavným nepriateľom v hre SOMA je umelá inteligencia, ktorej budeš čeliť v podmorskom komplexe označenom ako PATHOS-II. Na svojej ceste pri hľadaní cesty von budeš musieť robiť veľa ťažkých rozhodnutí, situácia v oblasti je totiž veľmi vyhrotená, keďže stroje si začínajú "myslieť", že sú ľudskými bytosťami. Veľa vecí nedáva zmysel a ty začínaš pociťovať následky dlhej izolácie. Ostalo ti vôbec ešte niečo, kvôli čomu sa oplatí bojovať?
Notoricky známy filmový titul Blair Witch sa nedávno dočkal výborného herného spracovania. Kde sa nová hra odohráva?
Dedina Burkittsville sa nachádza v jednom z východne orientovaných štátov v USA, v Marylande. Fenomén vyvolaný nízkorozpočtovou snímkou o miestnej povesti, o čarodejnici zodpovednej za smrť niekoľkých detí, denne láka do tejto oblasti desiatky zvedavcov. Herné spracovanie sa pomerne verne drží desivej atmosféry, ktorú priniesol spomínaný film The Blair Witch Project.
Pod akým názvom vystupuje nepriateľská umelá inteligencia v titule System Shock?
System Shock uzrel svetlo sveta už v roku 1994 a dodnes je považovaný za prelomový, najmä čo sa týka interakcie s prostredím i podávaním príbehu. Ten je zameraný na umelú inteligenciu s menom SHODAN. Táto entita totiž v sebe objavila čosi, čo my ľudia nazývame pocit. Na veľkú smolu hráča, ktorý prevezme rolu bezpečnostného technika a hackera, SHODAN spoznala ako prvú nenávisť...
Geniálny dizajnér stojaci za slávnou sériou Metal Gear Solid, Hideo Kojima, stojí za krátkou hrateľnou ukážkou, ktorá vraj dokáže vydesiť každého. O aký titul ide?
Krátka hrateľná ukážka P. T. mala byť ochutnávkou toho, ako malo vyzerať zrušené pokračovanie slávnej značky Silent Hill. Tajomný názov v sebe skrýva skratku Playeable Teaser. Neskôr bola demo verzia stiahnutá bez akéhokoľvek vysvetlenia stiahnutá z PS Store.
Klasika z čias prvého PlayStation s názvom MedieEvil sa vrátila na naše monitory v modernom kabátiku. Kto vystupuje v roli hlavného hrdinu?
Sir Daniel nepatrí medzi hrdinov v pravom slova zmysle. Okrem toho, že mu chýba časť tváre, konkrétne čeľusť a počet očí má zredukovaný na jedno, je mŕtvy. Teda bol, až kým ho istý nekromancer náhodou nevrátil späť medzi živých. Lenže spomínaný nekromancer je Danielovým úhlavným nepriateľom, kvôli ktorému vlastne zomrel. Hrdý rytier, si teda natiahne na svoje obnažené kosti brnenie a vydá sa za dokončením svojej výpravy.
VIDEO Neskutočné, čo vytvoril jediný Slovák. "GTA" z Martina má prvý gameplay
NESMIEŠ PREHLIADNUŤ Aj Slováci mali svoju Mafiu. Bratislavská herná legenda začala skvele, upadla do zabudnutia
NESMIEŠ PREHLIADNUŤ Hral ich každý Slovák, už roky o nich nepočuť. Čo sa stalo so slávnymi hernými sériami?
Známy zakladateľ Oculus vytvoril VR headset, ktorý ťa zabije, ak zomrieš v hre
RECENZIA V takúto parádu som nedúfal. God of War je hrou roka - tu sú dôvody, prečo
Ťažký týždeň Imreczeho: Po náleze sledovacieho zariadenia ho obvinila NAKA
Na Slovensku rozkvitá syfilis. Mladí striedajú sexuálnych partnerov a kašlú na riziká, tvrdí sexuológ
Slováci masovo vykupujú lístky na Imagine Dragons, najdrahší stojí skoro 400 eur
Lučanského príbeh dostal záver. Postrach mafiánov 90. rokov zomrel v cele vlastnou rukou
Kozmonaut z NASA hovorí, že vie, prečo nás mimozemšťania nikdy nenavštívili
- 24 hod
- 48 hod
- 7 dní
-
- Neskutočné, čo vytvoril jediný Slovák. "GTA" z Martina má prvý gameplay
- RECENZIA: Google služby ți nikdy nechýbali menej. Foťáky a cenovka ukážu chrbát aj iPhonom či Samsungu
- Nepochádzajú z USA. Toto sú skvelé filmy, ktoré zahanbili Hollywood a dobyli svet
- Konečne zistíme, či žijeme v počítačovej simulácii. Vedec objavil spôsob, ako to otestovať
- V Číne ľudový výrobca, v EÚ totálna prémiovka. Agresívny hráč zverejnil ceny svojich elektromobilov
-
- Neskutočné, čo vytvoril jediný Slovák. "GTA" z Martina má prvý gameplay
- V Číne ľudový výrobca, v EÚ totálna prémiovka. Agresívny hráč zverejnil ceny svojich elektromobilov
- Konečne zistíme, či žijeme v počítačovej simulácii. Vedec objavil spôsob, ako to otestovať
- RECENZIA: Google služby ți nikdy nechýbali menej. Foťáky a cenovka ukážu chrbát aj iPhonom či Samsungu
- Nepochádzajú z USA. Toto sú skvelé filmy, ktoré zahanbili Hollywood a dobyli svet
-
- Ostrý štart 2022. Netflix aj HBO vytasia nadupané novinky, toto všetko si pozrieš
- Neskutočné, čo vytvoril jediný Slovák. "GTA" z Martina má prvý gameplay
- AKTUÁLNE: Ruská raketa dopadla na Zem, vymkla sa kontrole a nevedeli ju ovládať
- Elektrická Mazda má mizerný dojazd, automobilka poslala zákazníkom najbizarnejšiu radu desaťročia
- Priprav si vreckovky. Dorazil nový Harry Potter – čo hovoria prvé ohlasy?